Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2004/C 93/08)

(Κείμενο που παρουσιάζει ενδιαφέρον για τον ΕΟΧ)

Αριθ. ενίσχυσης: XT 32/01

Κράτος μέλος: Ιταλία

Περιφέρεια: Umbria

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς ενίσχυσης προγραμμάτων συνεχούς εκπαίδευσης σε επιχειρήσεις και ομίλους επιχειρήσεων που προβλέπονται στο μέτρο αριθ. D1 του περιφερειακού επιχειρησιακού προγράμματος του στόχου 3 για την περιοχή της Umbria και την περίοδο 2000-2006 καθώς και για παρόμοια προγράμματα που προβλέπονται στην εθνική νομοθεσία (νόμος 236/93)

Νομική βάση: Delibera della Giunta regionale dell'Umbria n. 308 del 30.3.2001 di approvazione delle Direttive attuative POR Obiettivo 3 2000-2006 Regione dell'Umbria per il periodo 2000-2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 3445958,17 ευρώ (6672305419 ITL) ετησίως την περίοδο 2001-06, ανερχόμενες συνολικά στο ποσό των 20675749 ευρώ (40033832516 ITL) υπό μορφή επιστροφής επιλέξιμων δαπανών που πραγματοποιήθηκαν για εκπαιδευτικά προγράμματα, τεκμηριωμένων με τα κατάλληλα έγγραφα

Ανώτατη ένταση ενίσχυσης: Σύμφωνα με το άρθρο 4 παράγραφοι 2 έως 6 του κανονισμού (ΕΚ) αριθ. 68/2001, οι ανώτατες επιτρεπόμενες εντάσεις ενίσχυσης είναι:

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Οι ανωτέρω εντάσεις ενίσχυσης προσαυξάνονται κατά 10 εκατοστιαίες μονάδες όταν η εκπαίδευση αφορά εργαζόμενους σε μειονεκτική θέση, σύμφωνα με τα όσα ορίζει το άρθρο 2 στοιχείο (ζ) του κανονισμού (ΕΚ) αριθ. 68/2001

Ημερομηνία εφαρμογής: 30 Μαρτίου 2001

Διάρκεια χορήγησης του καθεστώτος ή της μεμονωμένης ενίσχυσης: Έως τον Δεκέμβριο 2006

Στόχος της ενίσχυσης: Το καθεστώς ενίσχυσης καλύπτει τόσο γενική όσο και ειδική εκπαίδευση. Η γενική εκπαίδευση κατά την έννοια του άρθρου 2 στοιχείο ε) του κανονισμού (ΕΚ) αριθ. 68/2001 αφορά εκπαίδευση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζομένου στην ενισχυόμενη επιχείρηση, αλλά του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης βελτιώνοντας σημαντικά με τον τρόπο αυτόν τις δυνατότητες απασχόλησής του. Για τους σκοπούς του παρόντος καθεστώτος ενισχύσεων η εκπαίδευση θεωρείται γενικού χαρακτήρα όταν οργανώνεται από μια ομάδα ανεξάρτητων μεταξύ τους επιχειρήσεων κατά την έννοια των κοινοτικών κανόνων για τις ΜΜΕ, ή όταν είναι ανοικτή στο προσωπικό διαφόρων επιχειρήσεων. Τα έγγραφα τεκμηρίωσης ελέγχονται κατά τη διαδικασία επιλογής των σχεδίων ώστε να εξασφαλιστεί ότι πληρούνται οι προϋποθέσεις αυτές (η εκπαίδευση ενδιαφέρει περισσότερες επιχειρήσεις - οι επιχειρήσεις είναι ανεξάρτητες)

Οικείοι οικονομικοί τομείς: - Γεωργικές εκμεταλλεύσεις

- Αλιεία και υδατοκαλλιέργεια

- Άνθρακας

- Ναυπηγία

- Συνθετικές ίνες

- Αυτοκινητοβιομηχανία

- Άλλοι μεταποιητικοί κλάδοι

- Όλες οι υπηρεσίες

Το καθεστώς ενισχύσεων ισχύει για όλους τους κλάδους πλην του τομέα του χάλυβα. Δεν ισχύει για ενισχύσεις εκπαίδευσης ή μετεκπαίδευσης προσωπικού προβληματικών επιχειρήσεων κατά την έννοια των κοινοτικών κατευθυντήριων γραμμών για τις ενισχύσεις διάσωσης και αναδιάρθρωσης προβληματικών επιχειρήσεων (ΕΕ C 288 της 9.10.1999), ως μέρος των μέτρων διάσωσης και αναδιάρθρωσης για τα οποία λαμβάνουν ενισχύσεις από το δημόσιο. Ενισχύσεις του είδους αυτού θα αξιολογούνται βάσει των εν λόγω κατευθυντήριων γραμμών. Το καθεστώς δεν ισχύει, επίσης, όταν το ποσό της ενίσχυσης που χορηγείται σε μια και την αυτή επιχείρηση για ένα και μόνο εκπαιδευτικό σχέδιο υπερβαίνει το 1 εκατομμύριο ευρώ, οπότε η μεμονωμένη ενίσχυση οφείλει να κοινοποιηθεί στην Επιτροπή προκειμένου να εγκριθεί από αυτήν

Άλλες πληροφορίες: Regione dell'Umbria Via Mario Angeloni, 61 I - 06100 Perugia

Αριθ. ενίσχυσης: XT 37/03

Κράτος μέλος: Ιταλία

Περιφέρεια: Αυτόνομη επαρχία του Trento

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Χρηματοδότηση των παρεμβάσεων επαγγελματικής κατάρτισης για τις επιχειρήσεις που εμπίπτουν στο μέτρο D1 του επιχειρησιακού προγράμματος PAT (αυτόνομη επαρχία του Trento) - Στόχος 3 - Ευρωπαϊκό Κοινωνικό Ταμείο 2000-2006 - έτη 2003/2004

Νομική βάση: Avviso in attuazione della procedura aperta per il finanziamento di interventi aziendali di formazione (CAPO II del DPGP n. 33-51/Leg d.d. 27.12.2000 e s.m.i) pubblicato sul supplemento n. 1 del Bollettino ufficiale della regione Trentino Alto Adige n. 29/I-II del 22.7.2003

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: - Για το έτος 2003 προβλέπονται 2500000 ευρώ

- Για το έτος 2004 προβλέπονται 4000000 ευρώ

Ανώτατη ένταση ενίσχυσης: - Ειδική επαγγελματική κατάρτιση για μεγάλες επιχειρήσεις: η ένταση δεν υπερβαίνει το 25 %

- Ειδική επαγγελματική κατάρτιση για ΜΜΕ: η ένταση δεν υπερβαίνει το 35 %

- Γενική επαγγελματική κατάρτιση για μεγάλες επιχειρήσεις: η ένταση δεν υπερβαίνει το 50 %

- Γενική επαγγελματική κατάρτιση για ΜΜΕ: η ένταση δεν υπερβαίνει το 70 %

Τα ανωτέρω ποσοστά αυξάνονται κατά 10 εκατοστιαίες μονάδες όταν οι αποδέκτες της επαγγελματικής κατάρτισης είναι μειονεκτούντα άτομα κατά την έννοια του άρθρου 2 στοιχείο ζ) του κανονισμού (ΕΚ) αριθ. 68/2001 της Επιτροπής της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

Ημερομηνία εφαρμογής: 22 Ιουλίου 2003

Διάρκεια χορήγησης του καθεστώτος ή της μεμονωμένης ενίσχυσης: 31 Δεκεμβρίου 2004

Στόχος της ενίσχυσης: Οι ενισχύσεις θα αφορούν τόσο τη γενική όσο και την ειδική επαγγελματική κατάρτιση. Νοείται ως γενική επαγγελματική κατάρτιση, η κατάρτιση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζόμενου στην ενισχυόμενη επιχείρηση, αλλά του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης, βελτιώνοντας σημαντικά με τον τρόπο αυτό τις δυνατότητες απασχόλησής του

Οικείοι οικονομικοί τομείς: Όλοι οι τομείς

Άλλες πληροφορίες: Provincia autonoma di Trento Servizio Addestramento e formazione professionale Via Gilli, 3 I - 38100 Trento

Αριθ. ενίσχυσης: XT 40/02

Κράτος μέλος: Ισπανία

Περιφέρεια: Καταλονία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Νέες πηγές απασχόλησης. Πρόγραμμα D. Εκπαίδευση κατά την εργασία

Νομική βάση: Orden de 19 de diciembre de 2001, por la que se regula la concesión de subvenciones a proyectos que contengan medidas destinadas a la creación de puestos de trabajo en el marco de los nuevos yacimientos de empleo y se convoca, para el año 2002, la presentación de solicitudes para su desarrollo (DOGC 3542 de 28.12.2001)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 150587,31 ευρώ

Ανώτατη ένταση ενίσχυσης: Συνήθως 25 %, με την επιφύλαξη του άρθρου 4, παράγραφοι 2 και 4 του κανονισμού (ΕΚ) αριθ. 68/2001

Ημερομηνία εφαρμογής: 1η Ιανουαρίου έως 31 Δεκεμβρίου 2002

Διάρκεια χορήγησης του καθεστώτος ή της μεμονωμένης ενίσχυσης: 31 Δεκεμβρίου 2002

Στόχος της ενίσχυσης: Αναβάθμιση των δεξιοτήτων του προσωπικού που προσλαμβάνεται στο πλαίσιο του μέτρου C (άμεση δημιουργία απασχόλησης) σύμφωνα με τις ανάγκες των δημιουργούμενων θέσεων απασχόλησης

Οικείοι οικονομικοί τομείς: Υπηρεσίες, ιδίως καθημερινές υπηρεσίες και υπηρεσίες που βελτιώνουν την ποιότητα ζωής (οικιακοί βοηθοί, φύλαξη παιδιών, τοπικά καταστήματα κ.λπ.), υπηρεσίες αναψυχής (τουρισμός, πολιτιστικές εκδηλώσεις και αθλητισμός) και περιβαλλοντικές υπηρεσίες (διαχείριση αποβλήτων, προστασία και συντήρηση φυσικών περιοχών κ.λπ.)

Άλλες πληροφορίες: D.G. de Economia Social, Cooperativas y Autoempresa C/ Sepúlveda 148-150, 7a planta E - 08011 Barcelona